»Na ureditvenem območju lokacijskega načrta predhodna ocena arheološkega potenciala še ni bila izdelana, zato je priporočljivo pred začetkom izvedbe zemeljskih del izvesti predhodne arheološke raziskave. Za izvedbo predhodne arheološke raziskave je treba pridobiti soglasje za raziskavo in odstranitev arheološke ostaline, ki ga izda minister pristojen za področje varstva kulturne dediščine.

V kolikor predhodne arheološke raziskave niso opravljene pred začetkom izvedbe zemeljskih del, je zaradi varstva arheoloških ostalin potrebno Zavodu za varstvo kulturne dediščine Slovenije omogočiti dostop do zemljišč, kjer se bodo izvajala zemeljska dela in opravljanje strokovnega nadzora nad posegi. Ob vseh posegih v zemeljske plasti je obvezujoč splošni arheološki varstveni režim, ki najditelja ob odkritju dediščine zavezuje, da najdbo zavaruje nepoškodovano na mestu odkritja in o najdbi takoj obvesti pristojno enoto Zavoda za varstvo kulturne dediščine Slovenije, ki situacijo dokumentira v skladu z določili arheološke stroke.«.

(9) Določila glede varstva pred požarom se aktualizira v skladu z veljavnimi predpisi s področja varstva pred požarom, zato se spremeni in dopolni 27. člen Odloka z naslednjim besedilom:

»Za zaščito pred požarom se zagotovi: - pogoje za varen umik ljudi in premoženja, - požarno varnostne odmike med objekti oziroma ustrezno požarno ločitev objektov, - dovozne poti za gasilska vozila, dostopne poti za gasilce, postavitvene površine in delovne površine za gasilska vozila v skladu z zahtevami standarda SIST DIN 14090 ali usklajeno z lokalno pristojno gasilsko enoto, kadar se jih ne da urediti v skladu s standardom SIST DIN 14090, - vire za zadostno oskrbo z vodo za gašenje.

V skladu s predpisom s področja izdelave študije oziroma zasnove požarne varnosti se za gradnjo požarno manj zahtevnih objektov izdela zasnova požarne varnosti, za gradnjo požarno zahtevnih objektov pa študija požarne varnosti. Za nezahtevne in enostavne objekte po predpisih o graditvi objektov, ki so požarno nezahtevni, se zasnova in študija požarne varnosti ne izdelujeta.«.

(10) Določila glede obveznosti investitorjev in izvajalcev se dopolni v skladu z zahtevami iz smernic nosilcev urejanja prostora, zato se v 31. členu Odloka dodata naslednji alinei:

» - v varovalnem pasu avtoceste ni dovoljeno postavljati tabel, napisov in drugih objektov ali naprav za slikovna ali zvočno obveščanje in oglaševanje, - upravljavec državne ceste (Družba za avtoceste v RS in Direkcija RS za ceste) ni dolžan zagotoviti dodatnih ukrepov varstva pred hrupom za območje občinskega podrobnega prostorskega načrta, kakor tudi ne zaščite pred morebitnimi drugimi vplivi, ki so oziroma bodo posledica obratovanja državne ceste. Izvedba vseh ukrepov je obveznost investitorja.«.

(11) Poleg tega se v Odloku aktualizira navedba zemljišč s parcelnimi številkami na trenutno stanje in črta vse citirane objave predpisov.

## 2 SPREMEMBE IN DOPOLNITVE GRAFIČNEGA DELA

- Grafični del lokacijskega načrta ostane nespremenjen.

## SODELOVANJE JAVNOSTI

Dne 28.7.2014 je bilo s strani župana Občine Križevci izdano javno naznanilo s katerim se je obvestilo javnost o javni razgrnitvi dopolnjenega osnutka sprememb in dopolnitev Odloka o lokacijskem načrtu za komunalno opremo v obrtno- poslovni coni v Bučečovcih.

Obrazložitev in utemeljitev sprememb in dopolnitev Odloka o lokacijskem načrtu za komunalno opremo v obrtno -poslovni coni v 4 Bučečovcih

Obrazložitev in utemeljitev sprememb in dopolnitev Odloka o lokacijskem načrtu za komunalno opremo v obrtno -poslovni coni v 4 Bučečovcih 4